ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru
"Агым", 20.03.09 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Көрбөгөн сокур эмес, туйбаган сокур
"Саясый упай үчүн элди козгоо туура эмес"
Медет Садыркуловго байланышкан окуядан кийин "Акжол" партия лидеринин орунбасары Элмира Ибраимова БЭКтин жыйынына катышты. Бирок бул маселе фракциянын 18-мартта өткөн жыйынында көтөрүлгөн жок. "Акжол" фракция лидери менен акыркы окуялар тууралуу маектештик.
- М.Садыркуловго байланыштуу кырсыктан кийин фракция мындан ары кандай аракеттерди жасайт?
- Биз Аламүдүн районунун Койташ айылында болгон кырсык комитеттин жыйынында талкуулангандан кийин эртеси фракцияда карадык. Бүгүнкү күнгө чейин ким каза болгондугу жөнүндө маселе такталган жок. Бирок президенттин мурдагы администрация башчысы, "Акжол" элдик партиясынын саясый кеңешинин мүчөсү Медет Садыркуловдун өлүмү жөнүндө маселе болуп жаткандыктан, фракция депутаттары кеңири талкуулап, депутаттык комиссия түзүүнү сунуш кылдык. Себеби, коомчулукта ар түрдүү пикирлер айтылып, ушак-айыңдар күчөп кетти. Экинчи жагынан бул ишти президент да өз көзөмөлүнө алган. Парламенттик комиссия жети кишиден турсун деген сунушту киргиздик. Биз өз фракциябыздан беш депутатты көрсөттүк. Бул жерде кээ бир саясатчылардын бирөөнүн бөөдө кырсыгынан, кайгысынан саясый упай алабыз деп элди козгоого аракет кылганы туура эмес. Кээ бир кишилер такталбаган маалыматтар аркылуу өздөрүнүн акыркы бүтүмүн да чыгарып салышты. Албетте, бул өкүнүчтүү. Кечээ комитет жыйынында Роза Отунбаева "түнкү эки жарымда М.Садыркуловду чегара постунан кармашыптыр. Ошол жерден ал Искендербек Гаипкуловго телефон чалыптыр" деген маалыматты таратты. Мен И.Гаипкулов менен сүйлөшсөм, "мен эч кандай түнкү эки жарымда эмес, күндүзгү экиден он беш мүнөт өткөндө сүйлөшкөм" деп жооп берди. Жеке пикиримде кырсыкпы, башкабы, ушул иштерди Кыргызстанда тынчтык өкүм сүрүшүн каалабаган кишилер жасап жатат. Же өлкөнү эптеп ызы-чуу кылып бийликке келейин дегендердин амалы. Себеби, жаз жарыш башталып атканда өлкөгө ызы-чуу салууга бийлик кызыкдар эмес.
Азыркы өкмөттүн курамын "Акжол" фракциясы түзгөн, жоопкерчилик өкмөт менен кошо мойнубузда. Андыктан бул иште биз да так маалымат алгыбыз келет. Кандай гана болбосун, кырсыктын бети ачылышы керек.
- М.Садыркулов менен ынак мамиледе жүргөн депутаттар мандатын тапшырат деген ойлор жок эмес. Анткени бир кезде сиздин ордуңузда иштеген Элмира Ибраимова оппозициянын жыйынына катышканына кандай карайсыз?
- Бүгүнкү фракция жыйынында бул жөнүндө эч кандай маселе козголбоду. Бөлүнүп-жарылуу жок. Тескерисинче, ушул иштин аныгын билүү үчүн депутаттык комиссия түзүү демилгесин биздин фракция көтөрдү.
Элмира айым "Акжол" партиясынын саясый кеңешинин мүчөсү, партия лидеринин орунбасары. Анын БЭКтин жыйынына катышкандыгы жөнүндөгү маалыматты мен да уктум. Эмне үчүн бул кадамга барганын ал өзү түшүндүрүшү керек. Мына ушуга окшогон маселелерде менин коллегаларым "ким биз менен болгусу келбесе, ачык айтып мандатын тапшырсын" деп эскертишти. Ал жээк, бул жээктин суусун эңсеп, ортодо сөз ташып аңдып жүргөн болбойт.
- Деги эле фракция депутаттарынын тигил же бул кемчилиги, партиянын максатына каршы иш жасагандыгы жөнүндө депутаттык мандатынан ажыратуу боюнча маселе жакын арада көтөрүлөбү?
- Бүгүнкү күндө бул маселе жок. Ал бир ай мурун коюлуп келген. Бизде жабык эшик артында эч нерсе өтпөйт. Фракциянын жыйындары ар дайым ачык. Өз жыйыныбызда депутат каалаган оюн айтууга акылуу деп сүйлөшкөнбүз. Бирок фракция чечим кабыл алгандан кийин ошол чечимге баш ийиши керек.
- М.Садыркуловдун иши боюнча депутаттык комиссия түзүлгөндө анын ишине коомдук уюмдар катышабы?
- Жок, депутаттык комиссия жалаң депутаттардан турат. Анын курамын үч фракциянын өкүлдөрү түзөт.
- Акыркы кезде өкмөттүк эмес уюмдар менен сиздердин фракциянын кайым айтышуулары күчөп бараткандай…
- Коомдук уюмдардын чукул чогулган жыйынына биздин өкүлдөр да катышкан. Андагы маалыматты фракцияга депутат Г.Куликова тааныштырды. Ал жерде да биздин фракцияны каралоо иштери болгон. Биздин депутаттардын көпчүлүгү өкмөттүк эмес уюмдардан келгендер. Мисалы, Г.Дербишова "мен атайын барган жокмун, себеби ал жерде атайын бизди каралоочу топ чогулган. Кыргызстанда коомдук уюмдар менен иштешүүгө ар дайым даярбыз" деп белгилеп кетти.
Алар ЖК жаман иштегенден президенттен 63 мыйзамга каршы пикир келди деп айтышыптыр. Бул туура эмес. Анын көпчүлүгүн өткөн чакырылыштагы депутаттар кабыл алган. Бизге болгону президенттен он беш эле мыйзамга каршы пикир келген. Ал жерде коллегабыз Б.Бешимов "мунун баарына "Акжол" күнөөлүү" дептир. Бир эле "Акжол" эмес, Б.Бешимов өзү да катышып кабыл алынган майзамдар бар. Бул жагын да эске алуу керек.
Кара жашик буусу качан тарайт?
Бир жарым жыл мурда Мелис Эшимканов УТРКга башдиректор болуп барганы бул жер тынчый элек. Тынчыбаганы ушул, ошончо убакыт мурда башталган реформа уланып келатат. Бир жарым жыл ичинде мурда жабылган "Замана" студиясы кайра ачылып, бир ай бою мурдагы көрсөтүүлөр электен өтүп, түнкү канал ачылып, кайра жабылып, төрт жүздөн ашык адам Маданият жана маалымат министрлигинин карамагына өтүп, пикетке чыгып чучело өрттөгөндөр тынчып, УТРК элүү жылдыгы белгиленип, өлкө президенти жаңы жылдан тарта бул жерде иштегендердин айлыгын элүү пайызга көтөрүү менен бирге УТРКнын реформаланышын колдогон указ чыгарган. Буга ылайык февралдын башында УТРК жетекчилиги кесиптик кошуун менен бирдикте бул жерде иштеген жетекчиликтеги, чыгармачыл, техникалык кызматкерлердин бардыгын аттестациядан өткөрүү үчүн атайын жобо иштеп чыккан. Анда аттестация өтүүнүн негиздери кенен чечмеленип, атайын аттестациялык комиссия түзүлөрү каралган.
Ушу убакка чейин УТРКда аттестация өткөрүлгөн эмес. Ыраматылык Сатыбалды Жээнбековдун тушунда аттестация өткөрүү аракети болуп, бирок телерадиодо иштегендер аттестациялык комиссияны тап душманы катары кабыл алганын БГУ журналистика факультетинин деканы, филология илим кандидаты Алтын Асанова айтып өттү.
Ал эми УТРК башдиректору Мелис Эшимканов заман талабына ылайык мобилдүү мекеме болууну, бизге окшогон көп өлкөлөрдүн мамлекеттик телерадио уюмдарынын иш-тажрыйбасы менен да таанышкандыгын, беш миң сомдон жарыбаган айлык акы ордуна 15 миң сом маяна төлөп, бирок сапаттуу продукция талап кылууга мезгил небак жеткенин айтып өттү. Аттестацияга даярдык эки айдан бери жүрүп жаткандыгын, жумуштан кыскарган же бошогон адамдардын бардыгына Эмгек кодексинин негизинде мамиле жасаларын белгиледи. Аттестациялык комиссия мүчөлөрүн да жумуштан бошой тургандардын тагдыры өзгөчө кызыктырды.
УТРК түрдүү бөлүмдөрү, редакциялары көп тармактуу болгондуктан аттестация комиссиясы (40 адам) сегиз топко бөлүнүп иш алып барды. Алар: К.Абдраев - Маданият жана маалымат министрлигинин башкы адиси; Е.Бердникова - ТРК "5-каналдын" башдиректору; М.Логачева - ТРК "Пирамиданын" башредактору; М.Түлегенов - ТРК НТС, журналист; А.Асанова - БГУнун журналистика факультетинин деканы, филология илим кандидаты, доцент; Т.Валиева - УТРК кесиптик кошуунунун мүчөсү, журналист; А.Битюков - УТРК ардагери, КР маданиятына эмгек сиңирген ишмер; Б.Алагушев - белгилүү музыка изилдөөчү; С.Байзаков - "5-канал", журналист; Б.Сарыгулов - киносценарист; Б.Үсөнова - медиаөкүл; М.Балыбаев - НТС журналисти; Б.Наргозуев - КР ЖК депутаты; Б.Алишеров - белгилүү композитор; К.Конкобаев - филология илим доктору, профессор; Б.Жакиев - Кыргыз эл жазуучусу, УТРК байкоочулар кеңешинин мүчөсү; К.Урманбетов - акын, КР маданиятына эмгек сиңирген ишмер; Т.Конокбаев - "Замандаш" журналынын башредактору; А.Сакыбаева - "Агым" гезитинин башредакторунун милдетин аткаруучу; Т.Слатвицкий - ТРК "5-каналдын" башкы режиссеру; Т.Ибрагимов - УТРК байкоочулар кеңешинин мүчөсү; А.Хамзамулина - көркөм кеңештин жетекчиси; М.Мамбетакунов - КР эл артисти, режиссер; Ю.Нурматов - Ч.Айтматов атындагы орус драмтеатрынын башкы сүрөтчүсү; Н.Асанбеков - жаштар театрынын башкы режиссеру; В.Г.Брейво - КР кесиптик кошуундардын борбордук уюмунан; М.Мусаев - КР эл артисти, оператор; Ж.Иманакунов - оператор; Н.Борбиев - КР эл артисти, оператор; Т.Бурабаев - ТРК "5-канал", оператор; А.Губин - ТРК "Мир", оператор; Ж.Бакашева - филология илим доктору, профессор; Б.Жанузаков - РРТЦ техникалык директору; Б.Батаканова - радиоуктуруулар цехинин начальниги; К.Сайназаров - ЮСАИДдин "Сапаттуу билим" программаларынын директору; К.Тайтакеев - УТРК кесиптик кошуун мүчөсү; С.Муратбекова - юридика илим кандидаты, КМЮА доценти; В.Черкашин - УТРК ардагери, журналист, диктор; Ч.Бекболотова - Би-Би-Си журналисти; З.Мучкина - телевидение отличниги, диктор; А.Лаищева - "Интерньюстун" программалык директору; С.Субаналиев - Б.Бейшеналиева атындагы искусство институтунун ректору, профессор; В.Есин - Маданият жана маалымат министрлигинен; Ш.Нурматова - УТРК ардагерлер уюмунун төрайымы, диктор, алып баруучу; Ө.Даникеев - КР эл жазуучусу; Л.Любомудрова - КР эмгек сиңирген артисти, орус драмтеатрынан; Ж.Эгембердиев - УТРК ардагери, журналист; Т.Чокиев - белгилүү музыка таануучу; З.Сооронбаев - КР эл артисти.
Булардын ар биринин чыгарган чечими жашыруун, көзкаранды эмес болуп, ал азырынча белгисиз. Комиссия мүчөлөрүнүн чечими келаткан жума ичинде белгилүү болмокчу. Ушу тапта да УТРК жетекчилерин аттестациядан өткөрүү улантылып жатат.
Кыргыз телесинин өнүгүп-өсүшүн, жаңыланып оңолушун каалабаган адам болбосо керек. Аттестация бул ишке өзгөчө салым кошоруна ишеним чоң.